recursal/SuperWikiNEXT-32B huggingface dataset:
Graf kvadratickej funkcie   
 *y* = *x*2 − *x* − 2 = (*x* + 1)(*x* − 2)  
x-ové hodnoty bodov, kde graf pretína os x , *x* = −1 a *x* = 2, sú koreňmi (výsledkami) kvadratickej rovnice   
 *x*2 − *x* − 2 = 0 .
**Kvadratická rovnica** alebo **algebrická rovnica druhého stupňa** je matematická rovnica, ktorá má nasledujúci všeobecný tvar:

{\displaystyle a\_{1}x\_{1}^{2}+a\_{2}x\_{2}^{2}+...+b\_{1}x\_{1}+b\_{2}x\_{2}+...+c=0}
Kvadratická rovnica v užšom zmysle je kvadratická rovnica len s jednou neznámou.

Kvadratická rovnica s jednou neznámou
-------------------------------------

Kvadratická rovnica s jednou neznámou je najbežnejší prípad kvadratickej rovnice. Má všeobecný vzorec:

{\displaystyle ax^{2}+bx+c=0}
Člen *a* nazývame kvadratický člen, *b* lineárny člen a *c* absolútny člen, pričom *a* ≠ 0. Ak *a* = 0, výsledok je lineárna rovnica.

### Diskriminant kvadratickej rovnice

Diskriminant kvadratickej rovnice určíme podľa vzorca

{\displaystyle D=b^{2}-4ac}
Ak je diskriminant väčší ako 0 a všetky členy patria do množiny reálnych čísel, rovnica má dva reálne korene. Ak sa diskriminant rovná 0, rovnica má jeden dvojnásobný koreň a ak je diskriminant menší ako 0, rovnica nemá v množine reálnych čísel riešenie, má však riešenie v množine komplexných čísel.

### Riešenie kvadratickej rovnice

Riešenie kvadratickej rovnice pomocou diskriminantu udáva vzorec

{\displaystyle x\_{1,2}={\frac {-b\pm {\sqrt {D}}}{2a}}}
V prípade, že diskriminant sa rovná 0, kvadratická rovnica má jedno riešenie a z oboru reálnych čísel.

Ak je diskriminant väčší ako nula, riešením sú dve reálne čísla.

Ak je diskriminant menší ako nula, riešením rovnice sú dve združené komplexné čísla.

Ak je riešením kvadratickej rovnice reálne číslo, geometrickou interpretáciu je priesečník paraboly s osou x.

### Praktické uplatnenie

Napriek tomu, že niekedy je riešením kvadratickej rovnice imaginárne číslo, toto riešenie vyjadruje fyzikálnu realitu, napríklad striedavý prúd, kde reálna zložka je činný výkon a imaginárna zložka je jalový výkon.

Kvadratickú rovnicu je možné vyriešiť pomocou rozkladu:

*Príklad 1:*

{\displaystyle 3x^{2}+6x-9=0/:3}
{\displaystyle x^{2}+2x-3=0}
{\displaystyle -b=x\_{1}+x\_{2}}
{\displaystyle c=x\_{1}.x\_{2}}
Dosadzujeme hodnoty, ktoré vyhovujú:

{\displaystyle -2=-3+1};
{\displaystyle -3=-3.1}
{\displaystyle (x+3)(x-1)=0}
{\displaystyle x\_{1}=-3}
{\displaystyle x\_{2}=1}
Skúška:

{\displaystyle x\_{1}}: {\displaystyle 27-18-9=0}
{\displaystyle x\_{2}}: {\displaystyle 3+6-9=0}
Kvadratická rovnica má v tomto prípade korene {\displaystyle x\_{1}=-3} a {\displaystyle x\_{2}=1}.

Pozri aj
--------

* Kvadratická funkcia

Externé odkazy
--------------

* www.vypocty.sk  Riešenie kvadratickej rovnice.
**Kvázimetrický priestor** je matematická štruktúra zovšeobecňujúca pojem metrického priestoru. Kvázimetrický priestor je definovaný ako metrický priestor, ktorého metrika nie je nutne symetrická. To znamená, že môžu existovať body *a*, *b* kvázimetrického priestoru také, že vzdialenosť z *a* do *b* nie je tá istá ako vzdialenosť z *b* do *a*.

Definícia
---------

Kvázimetrický priestor je usporiadaná dvojica {\displaystyle (X,d)}, kde *X* je neprázdna množina a *d* je zobrazenie {\displaystyle d:X^{2}\to \mathbb {R} } na usporiadaných dvojiciach prvkov *X*, nazývané kvázimetrika na *X*, pre ktoré sú splnené nasledujúce podmienky:

1. {\displaystyle d(x,y)\geq 0} a {\displaystyle x=y\iff d(x,y)=0}.
2. {\displaystyle d(x,y)\leq d(x,z)+d(z,y)} (*trojuholníková nerovnosť*).

Príklad
-------

Vzdialenosť medzi vrcholmi silne súvislého orientovaného grafu *G* s kladným ohodnotením hrán je kvázimetrikou na množine vrcholov grafu *G*.

Pozri aj
--------

* Metrický priestor
* Pseudometrický priestor

Literatúra
----------

* Steen, L. A. Seebach, J. A.: *Counterexamples in Topology*. Holt, Rinehart and Winston, 1970.

Externé odkazy
--------------

* Článok o kvázimetrických priestoroch na PlanetMath (po anglicky).
**Latifa Ibn Ziaten** (\* 1. január 1960, Tétouan, Maroko) je aktivistka, vedie francúzsko-marocké občianske združenie.

Je matkou Imada Ibn Ziatena, narodeného v roku 1981, prvého vojaka zavraždeného v Toulouse Mohammedom Merahom 11. marca 2012.

Biografia
---------

Po smrti svojho syna navštívila Izards, štvrť na severovýchode mesta Toulouse, kde žil vrah jej syna. Narazila na skupinu mladých chlapcov, ktorí sa tam ponevierali, tí sa s ňou dali do reči a povedali jej, že terorista bol „hrdina a mučeník islamu". Keď sa dozvedeli, s kým hovoria, ospravedlnili sa jej.

Po tomto stretnutí sa rozhodla v apríli 2012 vytvoriť združenie *Imad-Ibn-Ziaten pre mládež a pre mier* s cieľom pomôcť mladým zo znevýhodnených štvrtí a podporiť sekularizmus a medzináboženský dialóg. Združenie je reprezentované hercom Jamelom Debbouzom a kanceláriu mu dala k dispozícii radnica 4. parížskeho obvodu, menovite Christophe Girard.

19. novembra 2015 v prítomnosti prezidenta François Hollanda Latifa Ibn Ziaten dostala *Cenu za prevenciu konfliktov* od *Chiracovej nadácie* za svoju prácu pri podpore medzináboženského dialógu a kultúry mieru.

Referencie
----------

1. 1 2  Ondine Millot, « Latifa Ibn Ziaten.
2. ↑  M. Pf. « Le PS condamne l'agression verbale subie par Latifa Ibn Ziaten », *Le Parisien*, 23. december 2015.
3. ↑  Éric Pelletier, « La famille d'une des victimes de Merah lance une association contre la radicalisation », *L'Express*, 16. jún 2012.
4. ↑  Agence France-Presse, « Toulouse : hommage du Crif à Latifa Ibn Ziaten en présence de Valls », *Le Parisien*, 27. február 2014.
5. ↑  Nathalie Segaunes, « Le lamento de Latifa Ibn Ziaten, exhibée, récompensée et oubliée », *L'Opinion*, 19. november 2015.

Autoritné údaje: * BnF: 16691005v
* ISNI: 0000 0004 0999 7011
* VIAF: 304286363
**Latin house** je podžáner elektronickej tanečnej hudby, ktorý v sebe spája house s latinskoamerickou hudbou brazílskeho, portorikánskeho, mexického, kubánskeho, dominikánskeho a kolumbijského pôvodu.

História
--------

V druhej polovici 80-tych rokov niektorý z priekopníkov housu latinskoamerického pôvodu pomohol vzniku tohto žánru vydaním house nahrávok v španielčine. Medzi prvé skladby patrili „Amor Puertorriqueño" od DJ International a „Break 4 Love" od skupiny Raze. Jedným vplyvným interpretom bola americko-portorikánska speváčka Liz Torres, ktorá vydala španielske verzie skladieb „Can't Get Enough", „Mama's Boy" a „Payback Is A Bitch".

Externé odkazy
--------------

* The Home of Latin House - ukážka, recenzie a fóra Latin House hudby.

| * z
* d
* u
House |
| --- |
| Štýly | 
* Acid house
* Ambient house
* Deep house
* Electro house
* Fidget house
* Hard house
* Hip house
* Latin house
* Madchester
* Microhouse
* Electro swing
* Tech house
* Tribal house

 |
| Regionálne | 
* Chicago house
* French house
* Italo house

 |
| Témy | 
* DJ
* Diskotéka
* Garage house

 |
**Kysucká cyklomagistrála** je označená trasa vhodná pre cykloturistiku na Kysuciach. Začína v Kotešovej a vedie oblasťou horných Kysúc cez Čadcu, Novú Bystricu a Gbeľany do Kysuckého Nového Mesta. Magistrála má dĺžku 131 km a ponúka návštevu mnohých atraktívnych miest v regióne.

Priebeh
-------

Cyklotrasa začína prvým, 64 km dlhou časťou v obci Kotešová a vedie cestou II/541 cez Veľké Rovné a sedlo Semeteš do Vysokej nad Kysucou. Pokračuje osadou Nižný Kelčov cez Korňu, Hrubý Buk, Olešnú a Rakovú do Čadce. 

Z okresného mesta vedie druhá časť trasy s dĺžkou 52 km cez Vyšný koniec, Skalité, rázcestie Vrešťovka a Rovné do Oščadnice. Pokračuje k mestu Krásno nad Kysucou, kde odbočuje do Bystrickej doliny a vedie po trase zaniknutej úzkorozchodnej Kysuckej lesnej železnice. Prechádza obcami Zborov nad Bystricou, Klubina a Stará Bystrica do Novej Bystrice. Tu je možnosť pokračovať cez osadu Vychylovka do sedla Príslop, kde nadväzuje cyklotrasa z poľskej obce Milówky.

Tretia časť magistrály, dlhá 40 km začína v Starej Bystrici v časti Hamor, odkiaľ vedie cez Radôstku a Kubíkovú do Belej v žilinskom okrese. Prechádza obcami Krasňany, Gbeľany, Nededza a Kotrčiná Lúčka do Dolného Vadičova v okrese Kysucké Nové Mesto. Pokračuje Vadičovskou dolinou cez Lopušné Pažite a Radoľu do Kysuckého Nového Mesta, kde cyklotrasa končí.

Pozri aj
--------

* Kysucká magistrála

Externé odkazy
--------------

* Cyklomagistrála Archivované 2021-05-20 na Wayback Machine
* infoglobe.sk
Veľký Draždiak
Kuchajda
**Kúpalisko** je každé vhodné miesto pri vode alebo na vode, kde je daná možnosť pohybu vo vode a na okolitých priestoroch na vzduchu a slnku. 

Podľa zdrojov vody sa delia na *prírodné* a *umelé*:

* Medzi *prírodné* patria všetky primitívne kúpaliská u brehov riek, rybníkov, potokov, na jazerách, vodných nádržiach, tajchoch, štrkoviskách a pod.
* *Umelé* sa zriaďujú tam, kde nie je voda v takom množstve a priestore, aby mohla slúžiť na kúpanie či plávanie viacerých osôb, alebo vtedy, ak voda, ktorá je k dispozícii, je zdravotne nevyhovujúca, alebo aj z iných dôvodov (nevhodnosť miesta na prirodzenom zdroji a pod.).

Aktuálne informácie o stave sledovaných *prírodných* a *umelých* kúpalísk na Slovensku sú na webovej stránke ÚVZ SR (Kúpaliská – Informačný systém o kúpaliskách a kvalite vody na kúpanie) a na stránkach regionálnych úradov verejného zdravotníctva. Ročne sa kontroluje vyše 180 umelých kúpalísk a 70 prírodných kúpalísk.

Umelé kúpaliská
---------------

Musia byť vybavené pre pohodlie návštevníkov šatňami na prezliekanie, stánkami s predajom jednoduchého sortimentu potravín a nápojov, splachovacími záchodmi, pisoármi, sprchami, ako aj pokladňou na vyberanie vstupného. Prakticky všetky umelé, organizované kúpaliská majú svoj návštevný poriadok, ktorý zakazuje a prikazuje, napríklad kúpanie je povolené iba v plavkách. Informácie o teplote vody v jednotlivých bazénoch a o teplote vzduchu musia byť prístupné návštevníkom a musia sa aktuálne uvádzať každý deň.

Zdravotné riziká
----------------

Vo vode na kúpanie sa za vhodných podmienok množia rôzne druhy mikróbov, húb, plesní, kvasiniek; vyskytnúť sa môžu aj črevné parazity. V prírodných kúpaliskách sú hrozbou najmä sinice. V nekontrolovaných prírodných kúpaliskách býva významnejšie riziko chemického znečistenia napr. ropnými látkami, ťažkými kovmi, pesticídmi a detergentmi.

Pozri aj
--------

* akvapark
* bazén
* sauna
* pláž
* plaváreň
* záhradný bazén

Iné projekty
------------

Commons
* Spolupracuj na Commons Commons ponúka multimediálne súbory na tému **Kúpalisko**

Externé odkazy
--------------

* ÚVZ SR Kúpaliská
* ÚVZ SR Informačný systém o kvalite vody na kúpanie
* Mapa Slovenska s umiestnením prírodných kúpalísk podľa kritérií EK
* Mapa Slovenska s umiestnením jednotlivých kúpalísk s využitím služby Google Maps
* Zásady kúpania na prírodných i umelých kúpaliskách
Oficiálne logo LOTN.
Hangár opravovní na trenčianskom letisku.
**Letecké opravovne Trenčín** (**LOTN**) je slovenský priemyselný podnik sídliaci na Trenčianskom letisku.

Dejiny
------

Opravovne vznikli v roku 1934, kedy sa začala výstavba, ktorá pokračovala až do roku 1938. Do Trenčína sa z Nitry a z Piešťan presťahoval Letecký sklad a Letecká škola. Cez vojnu sa v objektoch opravární licenčne vyrábali lietadlá Ju 87 Stuka. V roku 1945 sa obnovoval areál opravovní poškodený nemeckými bombami.

Po vojne v roku 1949 sa začala prestavba niektorých objektov, v tejto dobe sa tu opravovali predovšetkým piestové lietadlá. Výrazným impulzom bol predovšetkým presun vojenského leteckého skladu a dielní z Nitry. 1. októbra 1958 sa oficiálne schválil názov Letecké opravovne Trenčín. V 60. rokoch nastalo zvýšenie sortimentu opráv, v 70. rokoch nastala prúdová éra.

Opravovne v roku 1963 otvorili vlastné učňovské stredisko, z ktorého sa neskôr stala stredná škola (dnes Stredná odborná škola letecko - technická Trenčín).

Opravovne zabezpečovali opravy československých lietadiel L-29 Delfín, L-39 Albatros, sovietskych MiG-21, MiG-29 a helikoptéry Mi-8/17. V rokoch 1977 - 1987 sa začala dostavba Leteckých opravovní a následná stavba vzletovej a pristávacej betónovej dráhy s dĺžkou 2200 metrov.

1. júla 1989 nastala reorganizácia a osamostatnenie podniku na štátny podnik. V roku 2006 sa zo štátneho podniku stal akciový podnik, v jeho mene koná Ministerstvo obrany SR.

V novembri 2016 informovali médiá, že Letecké opravovne uspeli v tendri servisnej agentúry NATO na opravu ruských helikoptér Mi-171, ktoré sú nasadzované silami NATO a ich spojencami v Afganistane.

Referencie
----------

1. ↑  Letecké opravovne Trenčín, š.p. Informačný leták, Trenčín, 1996, 4 s.
2. ↑   *Trenčianske letecké opravovne získali veľkú zákazku od NATO* [online]. ČTK, Trend, 03.11.2016, [cit. 2016-11-03]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Letecké opravovne Trenčín**

Zdroj
-----

* LOTN - história
Súradnice: 48°08′44″S 17°06′26″V﻿ / ﻿48,145439°S 17,10721°V﻿ / 48.145439; 17.10721

Fontána v čitárni
**Letná čitáreň U červeného raka** je historická záhrada v Starom Meste v Bratislave v bývalej obrannej priekope, ktorá bola vytvorená v polovici 14. storočia ako súčasť pasívneho obranného systému mesta.

Zachovali sa zvyšky obranných múrov. V časoch pokoja sa priekopa využívala na rôzne verejné účely. Od polovice 16. storočia do roku 1778 bola v západnej časti priekopy strelnica Spoločnosti strelcov, založená v roku 1526. Strieľali z krytej budovy pri bráne smerom na západ, kde pri ochrannom múre boli drevené maľované terče. Terče sú uložené v Mestskom múzeu v Bratislave.

Strelnica bola neskôr presťahovaná k Vydrickej bráne, potom na Štefánikovu ulicu a v 20. storočí do Petržalky v Starom háji. V priekope boli aj letné slávnosti. V roku 1750 bolo postavené východne od brány drevené divadlo pre taliansku divadelnú spoločnosť, ktorú viedol majster Pilotti. V roku 1961 sa priestor upravil ako letná čitáreň a konajú sa tu rôzne kultúrne a spoločenské podujatia.

Referencie
----------

1. 1 2 3   *Záhrada – letná čitáreň U červeného raka* [online]. Víkend otvorených parkov a záhrad, [cit. 2017-04-07]. Dostupné online. Archivované 2017-03-25 z originálu.
Súradnice: 50°5′0.27″S 14°19′34.3″V﻿ / ﻿50,0834083°S 14,326194°V﻿ / 50.0834083; 14.326194

**Letohrádok Hvězda** je renesančný letohrádok, stojaci v rovnomennej zvernici v Prahe-Liboci, sedem kilometrov západne od stredu mesta v obvode Praha 6.

Dejiny
------

Zvernicu v lese *Malejově* nad dedinou Liboc zriadil v roku 1530 kráľ Ferdinand I. ktorý ju neskôr dal obohnať múrom. Vtedy sa volala ešte jednoducho *Nová královská obora*. Podľa plánov kráľovho mladšieho syna rakúskeho arcivojvodu Ferdinanda Tirolského, dlhoročného miestodržiteľa v českých krajinách bol v rokoch 1555 až 1558 postavený letohrádok Hvězda. Sám Ferdinand Tirolský položil základný kameň k letohrádku 27. júna 1555. Stavbu vykonávali najprv Juan Maria Avostalis del Pambio a Giovanni Lucchese, po nich Hans Tirol a Bonifác Wohlmut. Dvojposchodový letohrádok na unikátnom pôdoryse šesťcípej hviezdy (vďaka ktorému získal svoje meno) patrí do skupiny tzv. filozofických stavieb a v interiéri vyniká bohatou štukovou výzdobou.

Letohrádok bol v roku 1962 zaradený na zoznam národných kultúrnych pamiatok. V súčasnosti je sprístupnený verejnosti a je v ňom umiestnená expozícia o bitke na Bielej hore, ktorá sa odohrala neďaleko od zvernice.

Literatúra
----------

* SVÁTEK, Josef. *Ze staré Prahy*. Ilustrácie Karel Štapfer. Praha : Vilímek, [1899]. Dostupné online. - kapitola Královský letohrádek "Hvězda" u Prahy.

* MÁDL, Karel Boromejský. *Z Prahy a z Čech : Kostel sv. Jiří, Potvorov, Prašná brána, Hvězda, Fresky v Týnském dvoře*. Praha : Bursík & Kohout, 1890. Dostupné online. - kapitola Hvězda.

Iné projekty
------------

Commons
* Spolupracuj na Commons Commons ponúka multimediálne súbory na tému **Letohrádok Hvězda**

Externé odkazy
--------------

* Letohrádok Hvězda na www.hrady.cz
* Letohrádok Hvězda na www.virtualni.praha.eu
* Satelitný pohľad na letohrádok

Zdroj
-----

*Tento článok je čiastočný alebo úplný preklad článku Hvězda (letohrádek) na českej Wikipédii.*
Časopis Level
Zameranie:

**Hlavné:**  

Hry pre platformu PC  

**Vedľajšie:**  

Konzoly  

Hardware  

Software  

Film, Hudba  


Vydavateľ:

Vogel Burda Communications 
Interval vychádzania:

1x mesačne + 13.číslo 
Príloha:

2x 8GB DVD 
Podobné magazíny:

Doupě   

Score   


Pozri aj:

Časopis   

Počítačová hra



**Level** je český počítačový časopis so zamerením na počítačové hry. Vychádza pravidelne každý mesiac od polovice 90-tych rokov. Vydavateľom je Vogel Burda Communications. Jeho šéfredaktor je Martin Bach. Je možné objednať si predplatné na zvolený časový úsek.

Charakter časopisu
------------------

Časopis Level je v súčasnej dobe druhým najpredávanejším herným magazínom v Česku. Jeho konkurenciou je časopis *Score*. Partnerským webom Levelu je web Hrej.cz, na ktorý svojimi článkami prispievajú redaktori Levelu a časopisu *Oficiální PlayStation 2 Magazín*. Svoj podiel na Hrej má i portál Seznam.cz. Jedno číslo časopisu Level má približne 130 strán.

### Zameranie

Level sa ako herný časopis zameriava primárne na hry a to výhradne na tie pre platformu PC. Každé číslo však obsahuje rubriku, ktorá sa zaoberá hrami pre konzoly i samotnými konzolami. Mimo hry sa Level zaoberá aj hardvérom, softvérom, filmom a hudbou. Sú teda určené aj pre náročnejšieho čitateľa, ktorému len hry nestačia.

Najviac strán časopisu ale zaberajú články o hrách. Sú to predovšetkým recenzie, prehľady a novinky. Svoj podiel má aj niekoľkostránková *téma čísla*, ktorá nemusí mať vždy hernú tématiku.

### Trináste číslo

Od roku 2003 vychádza v jednom roku 13 čísel Levelu. Trináste číslo vychádza z dôvodu, že sa pred Vianocami objaví veľa nových hier, ktorých recenzie by sa do jedného čísla nevošli. V posledních letech už vychází jen 11 až 12 čísel ročně.

DVD príloha
-----------

DVD príloha je priložená ku každému číslu Levelu. Obsahuje 2 dvojvrstvové DVD. To znamená, že celková kapacita DVD prílohy je približne 16 GB (2x 8GB). Príloha obsahuje jednu plnú verziu komerčnej (nie freewarovej) hry, niekoľko bezplatných hier a programov, updaty a modifikácie, galériu, trailery a videá natočené priamo redakciou.

### DVD A

* *Plná hra* - s každým číslom dostává kupujúci aj plnú hru, obvykle staršiu, v hodnote približne 300 Sk.
* *Demoverzie*
* *Galéria*
* *Extra*
* *Modifikácie*
* *Software*
* *Updaty*
* *Pravidelne* - niekoľko pravideľných rubrík.

### DVD B

* *Level TV* - video materiál natočený redakciou Levelu je dlhý približne 15-60 minút.
* *Videorecenzie*
* *"Speciál"* - rozhovory, zaujímavé videá.
* *Machinima*
* *"Prostřižírny"*
* *Making of*
* *Trailery*
* *Filmové trailery*

Externé odkazy
--------------

* www.level.cz - oficialna stránka časopisu
* www.vogelburda.cz - stránka vydavateľstva Vogel
* www.hrej.cz - partnerský web
**Leóbótes** alebo **Leobotés** alebo **Labótas** (starogr. Λεωβώτης a Λαβώτας) bol kráľ Sparty (pravdepodobne mýtický) približne v polovici deviateho storočia pred Kr. (možno 870 – 840 pred Kr.). Pochádzal z kráľovského rodu Agiovcov.

Leóbótes bol podľa zoznamov antických historikov štvrtým panovníkom kráľovského rodu Agiovcov od jeho legendárneho zakladateľa Eurysthena. Predpokladá sa, že vládol približne v polovici deviateho storočia pred Kr. (mnohí historici ho považujú za mýtického kráľa). Leóbótes a jeho predchodcovia vládli po období pádu mykénskej civilizácie (okolo roku 1200 pred Kr.), obdobia, ktoré často označujeme za „temné", lebo nemáme priame dôkazy o týchto časoch. Nepriame informácie nám poskytujú Homérove diela Ilias a Odysea. Z týchto diel sa dočítame, že králi (basileus) pochádzali z významných rodov, kontrolu nad nimi vykonávala rada starších šľachticov a ľud, ktorý mal tiež svoju radu, hodnotil prácu vodcov a diskutoval o všeobecných záujmoch.

Bližšie informácie o kráľovi Leóbótovi nám podáva historik Herodotos žijúci v piatom storočí pred Kr. Podľa Herodata bol Leóbótes ešte mladý, keď zomrel jeho otec Echestratos, a preto sa jeho regentom stal otcov brat Lykurgos. Počas svojho regentstva Lykurgos zaviedol nové zákony, založil štátne inštitúcie gerúziu a eforát a s týmito opatreniami zabezpečil v Sparte poriadok a stabilitu (Ploutarchos a Pausanias kladú Lykurgovo pôsobenie do obdobia nástupcov Leóbóta).

Keď Leóbótes dospel, ujal sa samostatnej vlády, počas ktorej, ako nám to zaznamenal Pausanias, viedol vojnu s Argom o územie Kynúrie. Po invázii Dórov (okolo roku 1200 pred Kr.) si Kynúriu podelili Sparta a Argos. Vzhľadom na svoju geografickú polohu sa Kynúria stala jablkom sváru medzi Spartou a Argom na dlhé storočia. Prvé bitky sa viedli za vlád Echestrata a Leóbóta a skončili dobytím celej Kynúrie Spartou až v roku 545 pred Kr. v tzv. bitke 300 bojovníkov. Po smrti Leóbóta sa jeho následníkom stal syn Doryssos.

Zdroje
------

* Homér, *Iliada a* Odysea
* Herodotos, *História*, I,65; VII, 204.
* Pausanias, *Periégésis tés Hellados*, 3, 2, 2 – 5; 4,4,2.
* *Turistický sprievodca Kynúrie* [online]. 2003-01-12. Dostupné online. Archivované 2009-11-01 z originálu. (po grécky)

  


|  |
| --- |
| Leóbótes**Agiovci** |
| Vladárske tituly |
|
| Predchodca**Echestratos** | **kráľ**870 pred Kr. – 840 pred Kr. (letopočty sú fiktívne) | Nástupca**Doryssos** |
**Libethenit** je minerál kryštalizujúci v rombickej sústave, chemicky hydroxofosforečnan meďnatý - Cu2(PO4)(OH).

Prvýkrát bol opísaný v Ľubietovej (nem. názov *Libethen*) pri Banskej Bystrici, podľa čoho dostal aj meno. Minerál pomenoval v roku 1823 August Breithaupt.

Charakteristika
---------------

Libethenit sa vyskytuje najčastejšie v podobe drobných zelených až čiernozelených kryštálov, ktoré majú oktaédrom podobný tvar. Býva však aj obličkovitý, guľovitý, radiálnolúčovitý, vláknitý alebo celistvý. Je to priesvitný minerál so skleným alebo mastným leskom.

Vznik
-----

Vzniká ako sekundárny minerál v oxidačnej zóne medených ložísk.

Poznávanie
----------

Na rozdiel od podobného malachitu sa ťažko rozpúšťa v kyseline chlorovodíkovej. Väčšinou sa vyskytuje v podobe drobných kryštálikov, len zriedka nad 1 mm.

Výskyty na Slovensku
--------------------

* Ľubietová pri Banskej Bystrici, Veporské vrchy

Referencie
----------

1. ↑  http://www.geolog.cz - Svetové uznanie ukryté v neživých mineráloch. (Online) prístup:11.10.2008

Pozri aj
--------

* Zoznam minerálov

Iné projekty
------------

Commons
* Spolupracuj na Commons Commons ponúka multimediálne súbory na tému **Libethenit**

Externé odkazy
--------------

* Mineraly.sk – zdroj, z ktorého (pôvodne) čerpal tento článok.
* Libethenit na www.mindat.org
**Libor Kovařík** (\* 23. február 1976, Praha) je bývalý český profesionálny futbalový rozhodca. Do kruhu futbalových rozhodcov vstúpil v roku 1993, v roku 2000 si prvýkrát zapískal prvoligové stretnutie a o šesť rokov neskôr bol zaradený aj do listiny medzinárodných rozhodcov FIFA. Svoju rozhodcovskú kariéru ukončil v roku 2015.

Kariéra
-------

Počas svojho pôsobenia vo funkcii rozhodcu odviedol 197 zápasov v českej najvyššej súťaži, v ktorých udelil celkovo 50 červených a 873 žltých kariet, čo ho radí na prvé miesto českých rozhodcov v tejto štatistike.

V 54 medzinárodných stretnutiach rozhodol o ôsmich pokutových kopoch, šiestich červených kartách a 214 žltých kartách. Okrem kvalifikácii európskych futbalových súťaží a priateľských stretnutí národných tímov rozhodoval aj zápasy v skupinách Európskej ligy.

Koniec kariéry
--------------

Svoju kariéru ukončil na vlastnú žiadosť na začiatku ligového ročníka 2015/16, podľa špekulácií médií ako reakciu na neprimeraný trest za chybu, ktorej sa dopustil v druhom kole Synotligy na začiatku stretnutia medzi AC Sparta Praha a Baníkom Ostrava, kedy prvých 5 minút neboli v rohoch ihriska umiestnené rohové zástavky. Po svojom konci sa vyjadril negatívne na adresu vedenia FAČR, predovšetkým podpredsedu Romana Berbra. Ten vraj nepriamo ovplyvňuje správanie rozhodcov permanentným šikanovaním a riadi ich namiesto jeho manželky, predsedníčky komisie rozhodcov Dagmar Damkovej. Potvrdil tak špekulácie šíriace sa dlho v českom futbalovom svete. Vedenie asociácie sa však voči jeho výrokom ohradilo a reagovalo zvolaním mimoriadneho zasadnutia výkonného výboru.

Súkromný život
--------------

Kovařík vyštudoval VŠE v Prahe a živí sa ako bankový úradník. S manželkou Klárou vychovávajú dve deti. Ovláda angličtinu a nemčinu.

Referencie
----------

1. ↑  isport.blesk.cz/clanek/fotbal/243789/rozhodci-kovarik-konci-udelil-50-cervenych-a-873-zlutych-karet.html
2. ↑
3. ↑
4. ↑
5. ↑
6. ↑

Zdroj
-----

*Tento článok je čiastočný alebo úplný preklad článku Libor Kovařík na českej Wikipédii.*

|  |  |
| --- | --- |
| Portal | Futbalový portál |
Súradnice: 62°12′40″S 6°42′22″Z﻿ / ﻿62,21111°S 6,70611°Z﻿ / 62.21111; -6.70611

**Leirvík** (dán. *Lervig*) je dedina na Faerských ostrovoch a významný regionálny prístav na východnom pobreží druhého najväčšieho ostrova Eysturoy. 

Leirvik má 867 obyvateľov (31. decembra 2002). Dedina tvorila samostatnú obec (*Lervig komunna*), no 1. januára 2009 sa spojila s dedinou Gøtu a vytvorili tak jednu obec pod názvom *Eysturkommuna*. Okrem trajektového spojenia s mestom Klaksvík je pre dedinu dôležitý rybársky priemysel.

Archeologické vykopávky ukázali, že dedina bolo prvýkrát osídlená okolo 9. storočia Vikingami. Hovorí sa, že všetci obyvatelia zomreli v roku 1349 v dôsledku moru.

Iné projekty
------------

Commons
* Spolupracuj na Commons Commons ponúka multimediálne súbory na tému **Leirvík**

Externé odkazy
--------------

Oficiálne stránky obce Archivované 2008-12-24 na Wayback Machine

Zdroj
-----

*Tento článok je čiastočný alebo úplný preklad článku Leirvík na anglickej Wikipédii.*
Nositeľ Nobelovej cenyNositeľ Nobelovej ceny
**Lekári bez hraníc (Médecins Sans Frontiéres (MSF))** je najväčšia nezávislá nezisková lekárska humanitárna organizácia na svete. Bola založená v novembri 1971 skupinou francúzskych lekárov. Tí sa predtým zúčastnili humanitárnych akcií v Biafre a v Bangladéši a boli sklamaní tým, aké obmedzené sú možnosti účinne pomôcť ľuďom trpiacim v týchto vojnových oblastiach. Ich cieľom bolo vytvoriť kompetentnú nezávislú organizáciu, ktorá sa bude špecializovať na lekársku pomoc v krízových situáciách.

V súčasnosti sú Lekári bez hraníc zastúpení v 19 krajinách. Organizujú približne 400 humanitárnych programov vo viac ako 70 krajinách sveta. V roku 1999 bola organizácií Lekári bez hraníc udelená Nobelová cena za mier, najvyššie medzinárodné ocenenie, ktoré môže humanitárna organizácia získať.

Financovanie Lekárov bez hraníc
-------------------------------

Príspevky od súkromných osôb majú na príjmoch organizácie Lekári bez hraníc najväčší podiel. Takto môže táto organizácia poskytovať pomoc nezávisle od vlád príslušných štátov. Organizácia sa zaviazala, že väčšina všetkých výdajov bude smerovať priamo do humanitárnych programov. Maximálne 20 % môže byť vynaložené na administratívne výkony spojené s príspevkami a na správu.

ACCESS
------

Lekári bez hraníc zahájili v roku 1999 medzinárodnú kampaň ACCESS to Essential Medicines (Prístup k životne dôležitým liekom). Cieľom tejto kampane je vypracovať riešenie pre lepšiu dostupnosť základných liekov pre všetkých ľudí a iniciovať vzájomné rokovania zodpovedných osôb z oblasti výskumu, politiky a ekonomiky.

Iné projekty
------------

Commons
* Spolupracuj na Commons Commons ponúka multimediálne súbory na tému **Lekári bez hraníc**

Externé odkazy
--------------

* Oficiálne stránky Lekárov bez hraníc
* Kampaň ACCESS Archivované 2007-09-27 na Wayback Machine

  


| * z
* d
* u
Nositelia Nobelovej ceny za mier |
| --- |
| 
* B. Williamsová / Corriganová (1976)
* Amnesty International (1977)
* Sadat / Begin (1978)
* Matka Tereza (1979)
* Esquivel (1980)
* UNHCR (1981)
* Myrdalová / García Robles (1982)
* Wałęsa (1983)
* Tutu (1984)
* Lekári proti jadrovej vojne (1985)
* Wiesel (1986)
* Arias (1987)
* Organizácia Spojených národov (1988)
* Dalajláma XIV. (1989)
* Gorbačov (1990)
* Su Ťij (1991)
* Menchú (1992)
* Mandela / de Klerk (1993)
* Arafát / Peres / Rabin (1994)
* Pugwashské konferencie / Rotblat (1995)
* Belo / Ramos Horta (1996)
* ICBL / J. Williamsová (1997)
* Hume / Trimble (1998)
* MSF (1999)
* Kim (2000)

 |
| 
* 1901 – 1925
* 1926 – 1950
* 1951 – 1975
* **1976 – 2000**
* 2001 – 2025

 |
**Liou Šao-čchi** (čín.  刘少奇 – Liou Šao-čchi, pchin-jin: *Liú Shàoqí*; \* 24. november 1898 - † 12. november 1969) bol čínsky revolucionár, politik a v rokoch 1959 až 1968 predsedom (*de facto* prezidentom) Čínskej ľudovej republiky. V roku 1968 bol zosadený zo svojej funkcie a po následnom mučení roku 1969 zomrel, čím sa stal najvyššie postavenou obeťou Kultúrnej revolúcie.

Život
-----

Šao-čchi sa narodil do bohatej farmárskej rodiny v južnej Číne. Roku 1921 odišiel študovať do Moskvy, kde ešte toho roho vstúpil do Komunistickej strany. Nasledujúceho roku sa vrátil do Číny, aby pomáhal organizovať štrajky. V roku 1927 sa stal členom Ústredného výboru strany. V rokoch 1934 až 1935 sa zúčastnil Dlhého pochodu a po príchode do Jen-anu sa stal politickým komisárom Novej štvrtej armády. Od roku 1942 bol členom Politbyra.

Po založení ČĽR roku 1949 sa stal podpredsedom vlády a zaoberal sa hospodárskymi záležitosťami. V roku 1959 nahradil Mao Ce-tunga na pozícii hlavy štátu a roku 1961 bol vymenovaný za jeho nástupcu. Bol medzi prvými, ktorí poukázali na chyby počas Veľkého skoku vpred, a preto ho označovali ako "čínskeho Chruščova". V šesťdesiatych rokoch pracoval s Teng Siao-pchingom na hospodárskom obnovení krajiny.

Smrť a rehabilitácia
--------------------

Po vypuknutí Kultúrnej revolúcie v roku 1966 bol spolu s Teng Siao-pchingom označený za kapitalistu a pravičiara a čelil mnohým osobným útokom. V októbri roku 1968 bol zbavený všetkých funkcií a krátko na to zomrel v domácom väzení. Jeho smrť bola oznámená až roku 1974.

Po nástupe Teng Siao-pchinga k moci roku 1978 bol rehabilitovaný a roku 1980 bol dodatočne vykonaný oficiálny štátny pohreb.

Referencie
----------

1. ↑
2. ↑
3. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Liou Šao-čchi**

Autoritné údaje: * BnF: 12086488w
* GND: 118573594
* ISNI: 0000 0001 2277 3563
* LCCN: n80128361
* NK ČR: kup19960000058252
* VIAF: 22167823
* WorldCat: lccn-n80128361
**Lisa Loweová** je od roku 1986 profesorkou komparatívnej literatúry na Fakulte literatúry Californskej Univerzity v San Diegu (USA) a uznávanou odborníčkou v oblasti komparatívnej literatúry, amerických štúdií, ázijských amerických štúdií a kultúrnej politiky kolonializmu a v oblasti migrácie. 

Jej vedecké a učebné zameranie zahŕňa moderné francúzske, britské a americké štúdiá aj problematiku ázijskej migrácie. Publikovala knihy o orientalizme, imigrácii a globalizácii. Jej súčasný project The Intimacies of Four Continents je štúdiou o medzinárodných podmienkach pre moderný humanizmus a humanistické poznanie.

Bibliografia
------------

* *Critical Terrains: French and British Orientalisms (Cornell, 1991)*
* *Immigrant Acts: On Asian American Cultural Politics (Duke UP, 1996)*
* *The Politics of Culture in the Shadow of Capital (Duke UP, 1997)*
* *Metaphors of Globalization*
* *The Intimacies of Four Continents*

Externé odkazy
--------------

* Archivované 2007-04-17 na Wayback Machine

Autoritné údaje: * BnF: 123694981
* GND: 171728386
* ISNI: 0000 0000 2825 2905
* LCCN: n91043488
* NK ČR: jo2015877887
* VIAF: 14850181
* WorldCat: lccn-n91043488
Logo
**Litecoin** je internetová kryptomena, pomocou ktorej je možné platiť prostredníctvom úplne decentralizovanej P2P siete. Litecoin vznikol 7. októbra 2011, maximálny počet jeho mincí je 84 miliónov. V novembri 2013 dosiahol Litecoin trhový strop 1 miliardu dolárov. V auguste 2021 bola kapitalizácia Litecoin 12,2 miliardy dolárov.

Hlavnou výhodou litecoinu, podobne ako aj ostatných kryptomien, je plná decentralizácia, teda je navrhnutá tak, aby nikto nemohol menu akokoľvek ovplyvňovať, falšovať, kontrolovať peňažné toky alebo spôsobovať infláciu a neexistuje žiadny centrálny bod, ktorý by mohol o sieti rozhodovať. Litecoin, podobne ako bitcoin, je deflačná mena, teda jej hodnota s časom narastá.

V máji 2017 bola v softvéri Litecoin aktivovaná podpora SegWit. V septembri 2017 prebehli prvé atómové transakcie. Do 4 dní boli uskutočnené transakcie medzi Litecoin a Decred, Litecoin a Vertcoin, Litecoin a Bitcoin.

Vďaka rýchlym a lacným transakciám začal Litecoin prijímať aj jeden z najväčších e-shopov v strednej Európe Alza.cz.

Referencie
----------

1. ↑  MALÝ, Vojtěch. Co je to litecoin. *Živě.cz*. Dostupné online [cit. 2018-04-30]. (po česky)
2. ↑   Crypto-Currency Bubble Continues: Litecoin Surpasses Billion Dollar Market Capitalization. *forbes.com*. Dostupné online [cit. 2021-09-06]. (po anglicky)
3. ↑   Best Litecoin Brokers Guide. *comparebrokers.co*. Dostupné online [cit. 2021-09-06]. (po anglicky)
4. ↑   Litecoin Successfully Activates SegWit. *coindesk.com*. Dostupné online [cit. 2021-09-06]. (po anglicky)
5. ↑   What is Atomic Cross-Chain Swap? How it periodikums?. *steemit.com*. Dostupné online [cit. 2021-09-06]. (po anglicky)
6. ↑   Bitcoin už není jedinou kryptoměnou podporovanou Alza.cz - E15.cz. *E15.cz*. Dostupné online [cit. 2018-02-12].

Pozri aj
--------

* bitcoin

Iné projekty
------------

Commons
* Spolupracuj na Commons Commons ponúka multimediálne súbory na tému **Litecoin**

Externé odkazy
--------------

* P2POOL Slovak
* Fórum na tému litecoin ťažby EN/SK

Zdroj
-----

* *Tento článok je čiastočný alebo úplný preklad článku Litecoin na českej Wikipédii.*
Súradnice: 13°43′18″S 89°03′12″Z﻿ / ﻿13,72167°S 89,05333°Z﻿ / 13.72167; -89.05333

**Lago de Ilopango** je jazero vulkanického pôvodu, nachádzajúce sa v centrálnej časti Salvádora, asi 30 km východne od hlavného mesta. Jazero má rozmery 8 × 11 km, maximálnu hĺbku 230 m a s plochou hladiny 72 km² je to najväčšie jazero v krajine.

Jazero je vlastne zaliata kaldera, ktorá vznikla sériou štyroch mohutných explozívnych erupcií, posledná fáza sa odohrala v 5. storočí. Táto erupcia vyvrhla asi 25 km³ dacitovo ryolitickej tefry a pyroklastík. V historickej dobe bol zaznamenaný len jediný prejav vulkanizmu - rast lávového dómu v jazere v rokoch 1879 až 1880, jeho vyčnievajúci vrchol je známy ako ostrovčeky *Islas Quemadas*. V okolí jazera sa nachádzajú aj ďalšie mladé dacitové, príp. andezitové lávové dómy.

Iné projekty
------------

Commons
* Spolupracuj na Commons Commons ponúka multimediálne súbory na tému **jazero Lago de Ilopango**.

Externé odkazy
--------------

* www.volcano.si.edu Archivované 2020-11-14 na Wayback Machine - jazero Lago de Ilopango na Global Volcanism Program (po anglicky)
Keukenhof
**Keukenhof** (IPA: ˈkøːkə(n)ˌɦɔf), známy tiež ako „**Záhrada Európy**", je najväčší kvetinový park v Holandsku a zároveň aj v Európe. Bol založený v roku 1949 v blízkosti mestečka Lisse v provincii Južné Holandsko (holandsky *Zuid-Holland*).

Dejiny
------

Kvetinový park sa nachádza na bývalom poľovníckom území patriacom do panstva Teylingen. V 15. storočí bola majiteľkou tohto územia Jacoba, grófka z Hennegau, Holandska a Seeland, ktorá žila na blízkom zámku a zomrela tam vo veku 35 rokov. Jacoba bola jediná dcéra a dedička vojvodu Viliama II. von Straubing-Holland z rodu Wittelsbachovcov. Názov Keukenhof zodpovedá holandskému výrazu pre "kuchynský dvor", pretože na tomto území sa nachádzala záhrada pre potreby zámockej kuchyne.

V roku 1840 bol na území vytvorený park, navrhnutý záhradným architektom Zocherom, ktorý bol okrem iného autorom amsterdamského Vondelparku. V roku 1949 bola severná časť tohto územia prvýkrát použitá na výstavu cibuľovitých kvetín na podnet vtedajšieho starostu mestečka Lisse W.J.H. Lambooya. Pre verejnosť bola kvetinová záhrada Keukenhof prvýkrát otvorená v roku 1950.

Súčasnosť
---------

V súčasnej dobe sa park rozkladá na 32 hektároch a každoročne tu vykvitne 6 - 7 miliónov predovšetkým cibuľovitých kvetín ako sú krókusy, narcisy, tulipány, hyacinty, ľalie a ďalšie. O park sa stará 24 záhradníkov a je pre verejnosť otvorený od apríla do septembra, avšak najlepším obdobím pre návštevu je máj. Do Keukenhofu sa možno dopraviť najlepšie autobusom, ktorý odchádza z vlakovej stanice v Leidene. V parku sú organizované rôzne výstavy v niekoľkých altánoch, pomenovaných po holandskom kráľovskom rodu Oranje-Nassau a jeho členoch:

* Oranje Nassau
* Viliam Alexander
* Beatrix
* Juliana
* Wilhelmina

Panoráma parku
Panoráma parku

Galéria
-------

* Kvetinový parkKvetinový park
* Kvetinový parkKvetinový park
* Kvetinový parkKvetinový park
* Zámok KeukenhofZámok Keukenhof

Iné projekty
------------

Commons
* Spolupracuj na Commons Commons ponúka multimediálne súbory na tému **Keukenhof**

Externé odkazy
--------------

* Oficiálna stránka
* Holandsko - Najväčší kvetinový zážitok Archivované 2008-03-12 na Wayback Machine

Zdroj
-----

*Tento článok je čiastočný alebo úplný preklad článku Keukenhof na českej Wikipédii.*
Súradnice: 48°11′45″S 17°08′33″V﻿ / ﻿48,1958496°S 17,1424453°V﻿ / 48.1958496; 17.1424453

Poloha Krasňan
**Krasňany** (starší ľudový názov: *Habeš*) sú miestna časť bratislavskej mestskej časti Rača.

Sú tu situované podniky Slovenská Grafia, Geodézia Bratislava.

V Krasňanoch sa nachádza aj sídlisko, nákupné reťazce Kraj a Lidl, a niekoľko vzdelávacích inštitúcií (stredné odborné učilište spojov, Stredná odborná škola polygrafická a športové Gymnázium Hubeného.

Galéria
-------

* Budova niekdajších Západoslovenských štátnych lesovBudova niekdajších Západoslovenských štátnych lesov
* Slovenská GrafiaSlovenská Grafia

Referencie
----------

1. ↑   Geodézia Bratislava, [cit. 2016-07-24]. Dostupné online. Archivované 2016-07-25 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Krasňany (Bratislava)**

| * z
* d
* u
Mestská časť Rača |
| --- |
| 
* Rača
* Krasňany
* Východné
* Žabí majer

 |  |
**Lucia Gažiová** (\* 2. február 1979, Levoča) je slovenská herečka.

Život
-----

Lucia Gažiová sa narodila v roku 1979 na Slovensku. Pochádza z katolíckej rodiny. Jej otec Ing. Gaži Ladislav PhD vysokoškolský pedagóg .Matka Doc.PhDr. Mária Gažiová PhD klinický psychológ. Má sestru Ladislavu, ktorá je úspešná akademická maliarka. Laureátka prvého ročníka Ceny kritiky.

Po štúdiách na gymnáziu študovala filmovú réžiu a jazzový spev v Nórsku. Na Slovensku absolvovala herectvo na VŠMU.Úspešne obhájila rigoróznu prácu,čim dosiahla titul PhDr a ukončila doktorandské štúdium v obore sociálna práca ( PhD) .

Hrá na husle a klavír ,píše si vlastné skladby a filmové scenáre a spieva. Nakrútila svoju prvú vlastnú skladbu s názvom Bebí. Vedie novú hudobnú skupinu Malá Zoe .Nedávno dokončila svoj prvý filmový scenár a v lete chystá premiéru filmu Pierko vo vlastnej réžii.

Účinkovala v divadle Astorka Korzo ´90, v Slovenskom národnom divadle, v Divadle Bolka Polívku, Štúdiu L+S. Vystupovala aj v divadle Na zábradlí.

V roku 2008 si vzala za manžela syna hudobného skladateľa Karla Svobodu Petra Svobodu, s ktorým sa zoznámila na natáčaní filmu *Milenci a vrazi*, a s ktorým má tiež syna Ferdinanda a dcérku Elizabeth

Filmografia
-----------

* 2002 - *Kruté radosti*
* 2004 - *Milenci a vrazi*
* 2005 - *Rodinné tajomstvá* - seriál
* 2007 - *Bathory*
* 2007 - *JAZZUS*
* 2008 - *Cinka Panna*
* 2021 - *Piargy*

Externé odkazy
--------------

* Lucia Gažiová v Česko-Slovenskej filmovej databáze
* Lucia Gažiová v Internet Movie Database (po anglicky)

Autoritné údaje: * NK ČR: xx0276991
**Lev Vladimirovič Rudnev** (rus. Лев Владимирович Руднев \* 13. marec 1885, Opočka, Rusko – † 19. november 1956, Moskva) bol ruský/sovietsky architekt.

Životopis
---------

Narodil sa v rodine učiteľa. Rodičia ho poslali do umeleckej školy v Rige. V roku 1906 bol prijatý do Akadémie Umení vo vtedajšom Leningrade, dnes Petrohrad. Veľmi rýchlo sa stal obľúbeným študentom známeho L. N. Benoa. V roku 1911 sa Rudnev začal aktívne zapájať do rôznych architektonických súťaží. O štyri roky neskôr mu bol pridelený titul „umelecký architekt". V marci roku 1917 vyhral súťaž na postavenie pamätníka obetiam Februárovej revolúcie na Marsovom poli.

V rokoch 1922 až 1948 pôsobil na Akadémi Umení v Leningrade ako profesor. V roku 1932 bol poverený návrhom budovy Fruenzeho Vojenskej Akadémie. Táto budova sa stala významnou stavbou vo vtedajšej Sovietskej architektúre. Hlavnou ideou tejto súťaže bolo vyzdvihnúť silu, moc a odvahu Červenej armády.

Po druhej svetovej vojne sa Rudnev zapájal do obnovy zničených sovietskych miest, hlavne Voronež, Stalingrad (dnes Volgograd), Riga a mnoho ďalších. Bol poverený navrhnúť niekoľko nových bytových domov v Moskve. V týchto stavbách chcel poukázať na nezlomnosť a nepoddajnosť ľudu. Prvotný dôraz kládol na komfort až potom na ďalšie funkcie. Vravieval: „Ak chcete dobre navrhnúť byt, navrhujte ho akoby pre seba a kláďte dôraz na všetky maličkosti, ktoré človek potrebuje!"[chýba zdroj]

Jeho vrcholným dielom sa stala Lomonosova Univerzita v Moskve (1948 – 1953), na Leninovských kopcoch. Tomuto projektu venoval obzvlášť pozornosť, pretože už jeho diplomová práca bola univerzita. Keďže mal veľkú záľubu vo výškových stavbách stal sa mu tento projekt veľmi blízkym. Tri roky po dokončení univerzity, 19. novembra 1956 Lev Rudenv zomrel. Rudnev poukazoval na to, že priestor okolo budovy je veľmi dôležitý a maximálne s ňou spätý, preto nie je dobré ho zanedbať. Snažil sa spojiť architektúru s okolitým prostredím.

Referencie
----------

1. ↑  Gregoriánsky kalendár

Iné projekty
------------

Commons
* Spolupracuj na Commons Commons ponúka multimediálne súbory na tému **Lev Vladimirovič Rudnev**

Externé odkazy
--------------

* ЛЕВ ВЛАДИМИРОВИЧ РУДНЕВ (po rusky)
* Архитектор ГЗ МГУ (po rusky)

Autoritné údaje: * GND: 1173852751
* ISNI: 0000 0000 6708 4166
* LCCN: n2003126806
* ULAN: 500120733
* VIAF: 70774451
* WorldCat: lccn-n2003126806
**Lamborghini Huracán** je športový automobil talianskeho výrobcu Lamborghini. Je priamym nasledovníkom Lamborghini Gallardo, ktorého výroba sa skončila v roku 2013. Prvýkrát naživo bolo Lamborghini Huracán, konkrétne prvý model s označením LP610-4 predstavené na autosalóne v Ženeve, 6. marca 2014. Do sériovej výroby vstúpil ešte v priebehu roka 2014. Meno "Huracán" je podľa tradície automobilky inšpirované španielskym bojovým býkom, podobne ako väčšina ostatných modelov výrobcu.

Huracán LP610-4
---------------

**Lamborghini Huracán LP610 – 4** je prvá základná verzia modelu Huracán. Označenie LP610-4 znamená – Longitudinally Posterior, pozdĺžne uložený (motor), pričom 610 označuje výkon v konských silách a číslica 4 informuje o prítomnosti pohonu oboch náprav 4 × 4. Suchá hmotnosť bez prevádzkových náplní auta je 1 422 kg. Výrobca uvádza maximálnu rýchlosť 325 km/h, zrýchlenie z 0 na 100 km/h za 3,2 sekundy a na 300 km/h za 9,9 sekundy. O brzdenie sa starajú karbón-keramické brzdy. Príplatková výbava auta zahŕňa aj systém LDS (Lamborghini Dynamic Steering) –  posilňovač riadenia s variabilným prevodovým pomerom a aktívne pruženie na princípe zmeny viskozity kvapaliny v tlmičoch magnetizáciou. Táto technológia je známa aj pod názvom Magneticride od Audi. Lamborghini nasadzuje LP610-4 ako priameho konkurenta pre Ferrari 458 alebo McLaren MP4-12C.

### Motor a prevodovka

Automobil používa 5,2-litrový desaťvalcový vidlicový motor s atmosférickým plnením. Motor pracuje s kompresným pomerom 12,7:1 a využíva technológiu priameho vstrekovania IPS (Iniezione Diretta Stratificata), taktiež aj viacbodové vstrekovanie (MPI). Výrobca udáva výkon 610 koní (449 kW) pri 8250 otáčkach za minútu a točivý moment 560 Nm pri 6500 otáčkach za minútu, ale viac než 70% točivého momentu má byť dostupných už od 1000 otáčok. Lamborghini uvádza kombinovanú spotrebu na 12,5 litra na 100 km, čo zodpovedá emisiám oxidu uhličitého na úrovni 290 g/km.

Výkon na obe nápravy prenáša robotizovaná dvojspojková prevodovka Lamborghini Doppia Frizione (LDF). Ide o upravenú prevodovku, známu z koncernu Volkswagen pod označením DSG. Je to prvýkrát čo Lamborghini použilo vo svojom aute dvojspojkovú prevodovku. Vodič môže zmenu prevodových stupňov ovládať pomocou pádiel pod volantom alebo zvoliť automatický režim.

### Technické údaje

|  |  |
| --- | --- |
| Motor | V10 – 5 204 cm³ |
| Maximálny výkon | 610 koní (449 kW) pri 8 250 ot./min. |
| Maximálny krútiaci moment | 560 Nm pri 6 500 ot./min. |
| Hmotnosť (suchá) | 1 422 kg |
| Zrýchlenie 0 – 100 km/h | 3,2 s |
| Zrýchlenie 0 – 200 km/h | 9,9 s |
| Max. rýchlosť | 325 km/h |
| Emisie CO2 | 290 g/km |
| Kombinovaná spotreba | 12,5 L/100 km |

Referencie
----------

1. ↑  . Dostupné online. Archivované 2014-03-03 z originálu.

| * z
* d
* u
Lamborghini |
| --- |
| Súčasné modely | 
* Aventador
* Huracán

 | Logo Lamborghini |
| Historické modely | 
* Gallardo
* Reventón
* Murciélago
* Diablo
* LM002
* Jalpa
* Silhouette
* Countach
* Urraco
* Jarama
* Islero
* Espada
* Miura
* 400GT
* 350GT

 |
Súradnice: 14°10′30″J 169°37′6″Z﻿ / ﻿14,17500°J 169,61833°Z﻿ / -14.17500; -169.61833

**Ofu-Olosega** je ostrov vulkanického pôvodu, nachádzajúci sa v súostroví Samoa a administratívne patriaci pod správu Americkej Samoy. Ostrov bol kedysi rozdelený na dva samostatné ostrovy oddelené úžinou, no v súčasnosti ich spája most z vyzdvihnutých koralových útesov (ešte v 70. rokoch minulého storočia sa dalo cez úžinu medzi ostrovmi za nízkeho prílivu prebrodiť). Na ostrove žije približne 500 obyvateľov. Väčšina územia západnej časti ostrova (*Ofu*), ako aj pobrežné koralové útesy tejto časti sú súčasťou národného parku National Park of American Samoa (v súčasnosti sa plánuje rozšírenie územia parku na celý ostrov).

Ostrov predstavuje erodované vrcholy v súčasnosti neaktívnych bazaltových štítových vulkánov. Severná strana vulkánu Ofu (západná časť ostrova) je prerušená kalderou, ktorá pravdepodobne zasahuje aj na východný vulkán *Sili*. Najmladším prejavom vulkanizmu je troskový kužeľ *Nu'utele*, lokalizovaný na západnom okraji Ofu.

Iné projekty
------------

Commons
* Spolupracuj na Commons Commons ponúka multimediálne súbory na tému **Ofu-Olosega**

Externé odkazy
--------------

* www.volcano.si.edu Archivované 2013-02-19 na Wayback Machine – ostrov Ofu-Olosega na Global Volcanism Program (po anglicky)
**Kresťanskosociálna únia v Bavorsku** (nem. Christlich-Soziale Union in Bayern), skratka **CSU** je kresťanskodemokratická a konzervatívna politická strana v Nemecku pôsobiaca výhradne v spolkovom štáte Bavorsko. Od svojho vzniku v roku 1945 je stabilne parlamentnou stranou a jej podpora sa pohybuje medzi 6 – 10 %. 

Súčasným predsedom strany je Markus Söder, ministerský prezident spolkového štátu Bavorsko. Medzi najznámejšie osobnosti z histórie strany patria Franz Josef Strauß či Edmund Stoiber, obaja neúspešní kandidáti Únie na kancelára a predsedovia strany.

Sesterskou stranou a hlavným partnerom CSU je Kresťanskodemokratická únia Nemecka, s ktorou tvorí koalíciu od roku 1949. V súčasnosti sa v Spolkovom sneme nachádza v opozícii.

Dejiny
------

Strana Kresťanskosociálna únia Bavorska bola založená v roku 1945 a jej zakladateľom a najvýznamnejším politikom bol Franz Josef Strauß. Nadvädzuje na tradície Bavorskej ľudovej strany z obdobia Weimarskej republiky.

Po celú dobu svojej existencie strana dominuje bavorskej krajinskej politickej scéne s veľkou prevahou nad svojim najvážnejším konkurentom, ktorým je SPD. Od roku 1962 vládne v Bavorsku nepretržite, niekedy dokonca s absolútnou väčšinou kresiel v parlamente. V niekoľkých voľbách podiel hlasov pre CSU presiahol 60 %, vo voľbách v roku 2003 dokonca dosiahla dvojtretinovú väčšinu mandátov, čo nedosiahla žiadna iná strana v žiadnej spolkovej krajine.

Stranu vedie v súčasnej dobe Markus Söder, ktorý nahradil Horsta Seehofer. Seehofer nahradil Erwina Hubera, ktorý bol do kresla predsedu zvolený v auguste roku 2007, ale rezignoval po historicky najhoršom výsledku v krajinských voľbách na jeseň 2008. Edmund Stoiber predsedal strane v rokoch 1999-2007 a v roku 2002 neúspešne kandidoval na post nemeckého spolkového kancelára. Chýbalo mu 6 000 hlasov, a dnes (2014) je čestným predsedom Kresťanskosociálnej únie Bavorska.

Predsedovia CSU
---------------

* Josef Müller 1946–1949
* Hans Ehard 1949–1955
* Hanns Seidel 1955–1961
* Franz Josef Strauß 1961–1988
* Theodor Waigel 1988–1999
* Edmund Stoiber 1999-2007
* Erwin Huber 2007 - 2008
* Horst Seehofer, 2008 - 2019
* Markus Söder, od 19.1.2019

Zdroj
-----

*Tento článok je čiastočný alebo úplný preklad článku Křesťansko-sociální unie Bavorska na českej Wikipédii.*

Externé odkazy
--------------

* Oficiálna stránka CSU (po nemecky)

Referencie
----------

1. ↑   *Parlament & Parteien* [online]. Tatsachen über Deutschland, [cit. 2023-10-19]. Dostupné online. (po nemecky)